Farg’ona shahar hokimining

2016 yil 2 iyun kungi

№ 671 qarori

**Aholiga uy va turar joyning inventar yig’ma jildidan olingan ma'lumotlar ayrim**

**turlaridanko'chirmalar va nushalar berish tartibini tasdiqlash to'g’risida.**

      O'zbekiston Respublikasining “Davlat kadastrlari to'g’risida”gi qonunining 17-moddasiga (O'zbekiston Respublikasi Oliy Majlisining Axborotnomasi, 2001 y., 1-2-son, 19-modda) asosan hamda O'zbekiston Respublikasi Vazirlar Mahkamasining 2000 yil 20 yanvardagi 18-son qarori bilan tasdiqlangan “O'zbekiston Respublikasida uy-joy fondini davlat yo'li bilan hisobga olishning yagona tizimi to'g’risida”gi Nizomning (O'zbekiston Respublikasi hukumatining qarorlari to'plami, 2000 y., 1-son, 5-modda) 12-bandi ijrosini ta'minlash maqsadida va O'zbekiston Respublikasining “Mahalliy Davlat hokimiyati to'g’risida”gi qonunining 6, 25-moddalariga asosan,

**QA R O R  Q I L A M A N :**

1. Viloyat hokimining 2015 yil 19 martdagi “Mahalliy davlat hokimiyati organlarining havolaki normalarini amalga oshirishga qaratilgan normativ-huquqiy va boshqa hujjatlarni ishlab chiqish rejalarini tasdiqlash to'g’risida”gi 82-son qarori ma'lumot va ijro uchun qabul qilinsin.

2. Aholiga uy va turar joyning inventar yig’ma jildidan olingan ma'lumotlar ayrim turlaridan ko'chirmalar va nushalar berish tartibi [ilovaga](http://fargona.uz/old/viloyat-hokimligi/viloyat-hokimining-nutqlari/item/download/57_e0980d218dfebe7392ad4e0a2d599c17.html) muvofiq tasdiqlansin.

3. Farg’ona shahar “Еrmulkkadastr” DK (H.Otajonov)ga uy yoki turar joylar foydalanish uchun qabul qilib olinayotganda yoxud turar joy uy-joy fondiga kiritilayotganda uy va turar joy inventar yig’ma jildi tuzilishini ta'minlash vazifasi yuklatilsin.

4. Belgilansinki, uy va turar joyning inventar yig’ma jildidan olingan ma'lumotlarning ayrim turlaridan ko'chirmalar va nushalar mustaqil hujjatlarni tashkil etadi.

5. Shahar “Еrmulkkadastr” DK tomonidan inventar hujjatlar yig’ma jildida shakllangan ro'yhatdan o'tkazilgan hujjatlar nusha va ko'chirmalarini taqdim etish huquq egasining arizasiga asosan bepul amalga oshirilsin.

6. Turar joy mulkdori ishonchli vakil orqali murojaat etgan holda, vakil tomonidan notarial tasdiqlangan ishonchnoma shaxsini tasdiqlovchi hujjat bilan birga taqdim etilishi qat'iy nazoratga olinsin.

7. Mazkur qaror “Farg’ona tongi” gazetasida rasman e'lon qilinsin hamda shahar hokimligining rasmiy veb-saytiga joylashtirilsin.

8. Belgilansinki, mazkur qaror rasmiy e'lon qilingan kundan e'tiboran kuchga kiradi.

9. Mazkur qarorning bajarilishini nazorat qilish shahar hokimining birinchi o'rinbosari A.Karimberdiev  zimmasiga yuklatilsin.

**Shahar** **hokimi:                                                             D.Rahmatov**